                                         [image: image2.jpg]



                   REPUBLIKA HRVATSKA

[image: image1.png]


    BJELOVARSKO-BILOGORSKA ŽUPANIJA
                        OPĆINA SEVERIN
                        Općinski načelnik

KLASA: 112-02/26-01/01
URBROJ: 2103-16-01-26-02
U Severinu, 28. listopada 2026.
Na temelju članaka 19. stavka 2. u vezi s člankom 17. stavkom 1. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19, 17/25 – u daljnjem tekstu Zakon), načelnik  Općine Severin  raspisuje:
JAVNI NATJEČAJ
za imenovanje pročelnika/ice Jedinstvenog upravnog odjela Općine Severin

1 izvršitelj/ica na neodređeno vrijeme uz obvezni probni rad u trajanju od tri mjeseca

Kandidati moraju ispunjavati  opće uvjete za imenovanje propisane člankom 12. Zakona: 
· punoljetnost

· hrvatsko državljanstvo

· zdravstvena sposobnost za obavljanje poslova radnog mjesta za koje se osoba prima.

Posebni uvjeti koje kandidati moraju ispunjavati:

· Sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne, ekonomske ili druge odgovarajuće struke s znanstvenog područja društvenih znanosti
· najmanje jedna godina radnog iskustva na odgovarajućim poslovima, 
· organizacijske sposobnosti i komunikacijske vještine potrebne za uspješno upravljanje upravnim tijelom,
· poznavanje rada na računalu
· položen državni ispit II. razine

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski spol, bez obzira na to jesu li korišteni u muškom ili ženskom rodu.

Na javni natječaj se mogu ravnopravno prijaviti osobe oba spola.

U službu ne mogu biti primljene osobe za koje postoje zapreke iz članaka 15. i 16. Zakona.
Kandidat koji ima pravo prednosti kod prijma u službu prema posebnom zakonu, dužan je u prijavi za natječaj pozvati se na to pravo i ima prednost u odnosu na ostale kandidate samo pod jednakim uvjetima.
Sukladno odredbi članka 14. Zakona, osoba koja ima potrebno radno iskustvo na odgovarajućim poslovima, a nema položen državni ispit, može se imenovati pod uvjetom da ispit položi u roku godine dana od imenovanja.
Sve što nije propisano javnim natječajem primjenjuju se odredbe iz Zakona o službenicima i namještenicima iz lokalne i područne (regionalne) samouprave.
Za kandidate prijavljene na javni natječaj čije su prijave pravodobne i uredne i koji ispunjavaju formalne uvjete natječaja, provest će se  provjera znanja i sposobnosti bitnih za obavljanje poslova radnog mjesta i to

·  pisanim testiranjem i 
·  usmenom provjerom znanja (intervjuom)

Urednom prijavom smatra se vlastoručno potpisana prijava koja sadrži sve podatke i priloge navedene u javnom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz ovog javnog natječaja ne smatra se kandidatom prijavljenim na javni natječaj i njegova/njezina prijava neće biti razmatrana, te će o tome biti dostavljena pisana obavijest. Podnositelji nepotpunih prijava neće biti pozvani na dopunu prijave.
Smatra se da je kandidat, koji nije pristupio prethodnoj provjeri znanja, povukao prijavu na javni natječaj.

U prijavi na javni natječaj navode se osobni podaci kandidata (osobno ime, OIB, adresa stanovanja, broj telefona/mobitela, adresa elektroničke pošte) i naziv radnog mjesta na koje se prijavljuje. Prijava se mora vlastoručno potpisati.
Kandidati vlastoručno potpisanom prijavom na javni natječaj pristaju da Općina Severin, kao voditelj obrade, prikupljene podatke na temelju ovog javnog natječaja obrađuje samo u obimu i samo u svrhu provedbe javnog natječaja, od strane ovlaštenih osoba za provedbu javnog natječaja, te imenovanja. Općina Severin će s osobnim podacima postupati sukladno pozitivnim propisima uz primjenu odgovarajućih tehnika sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja .
Uz vlastoručno potpisanu prijavu kandidati su dužni priložiti:
· životopis

· preslik isprave kojom se dokazuje hrvatsko državljanstvo (domovnica, osobna iskaznica, vojna iskaznica ili putovnica)
· dokaz o razini obrazovanja (preslika diplome)
· elektronički zapis o radnopravnom statusu (e-radna knjižica) ili preslik potvrde o radnopravnom statusu osiguranika Hrvatskog zavoda za mirovinsko osiguranje
· vlastoručno potpisanu izjavu o nepostojanju zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi
· vlastoručno potpisana izjava o poznavanju rada na računalu

· dokaz o položenom državnom ispitu

· presliku dokaza o radnom iskustvu na odgovarajućim poslovima u trajanju najmanje godinu dana (rješenje ili ugovor o radu ili potvrda poslodavca o vrsti poslova koje je osoba obavljala i trajanju radnog odnosa),

· osoba koja uz prijavu priloži dokumente u kojima osobni podaci nisu istovjetni, dužna je dostaviti i dokaz o njihovoj promjeni (npr. izvadak iz matice vjenčanih).

Općina Severin pozvat će izabranog kandidata da u primjerenom roku, a prije donošenja rješenja o imenovanju, dostavi uvjerenje nadležnog suda da se protiv njega/nje ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj. Nedostavljanje traženih isprava smatra se odustankom od prijma u službu.
Jedinstveni upravni odjel Općine Severin će po izboru kandidata, a prije donošenja rješenja o imenovanju, provjeriti po službenoj dužnosti postoji li zapreka za  imenovanje zbog pravomoćne osuđivanosti izabranog kandidata za kazneno djelo iz članka 15. Zakona te zapreke iz članka 16.  Zakona.

Na službenoj mrežnoj stranici Općine Severin www.severin.hr objavit će se opis poslova i podaci o plaći radnog mjesta pročelnika Jedinstvenog upravnog odjela Općine Severin.
Na službenoj mrežnoj stranici Općine Severin www.severin.hr objavit će se način i vrijeme obavljanja prethodne provjere znanja i sposobnosti kandidata, područje i pravni i drugi izvori za pripremanje kandidata  za provjeru najmanje pet dana prije održavanja provjere. Informacija o mjestu i vremenu održavanja testiranja može se dobiti i osobno u prostorijama Općine Severin, Severin 137, 43 274 Severin ili na telefon (043) 889- 010. 
Rješenje o imenovanju izabranog kandidata dostavit će se javnom objavom na mrežnim stranicama Općine Severin www.severin.hr u zakonskom roku za donošenje tog rješenja. Dostava rješenja svim kandidatima smatra se obavljenom istekom osmog dana od dana javne objave rješenja.
Postupak javnog natječaja obustaviti će se ako se u roku određenom javnim natječajem ne prijavi niti jedan kandidat ili prijavljeni kandidati ne ispunjavaju formalne uvjete za imenovanje ili kandidati nisu postigli zadovoljavajuće rezultate  na provedenom testiranju ili intervjuu.
Postupak javnog natječaja može se obustaviti zbog bitno promijenjenih okolnosti koje su nastale nakon njegovog raspisivanja.
Obavijest o obustavi objavljuje se na mrežnim stranicama Općine Severin www.severin.hr .
Prijave na natječaj podnose se poštom ili osobno, u roku od 8 dana od objave natječaja u Narodnim Novinama na adresu: Općina Severin, Severin 137, 43274 Severin, uz naznaku
„Javni natječaj za imenovanje pročelnika Jedinstvenog upravnog odjela Općine Severin - ne otvaraj»
Načelnik Općine Severin
Antonio Babec

